b'\n_START_ARTICLE_\nFarlig avfall\n_START_SECTION_\nH\xc3\xa5ndtering av organisk farlig avfall\n_START_PARAGRAPH_\nEksempler p\xc3\xa5 organisk farlig avfall er impregnert trevirke, l\xc3\xb8semidler, spillolje, drivstoff og fyringsolje. De fleste typer organisk farlig avfall har h\xc3\xb8y brennverdi og energien som oppst\xc3\xa5r ved forbrenning av slikt avfall kan brukes til \xc3\xa5 erstatte energien fra brenning av fossilt brensel._NEWLINE_Det st\xc3\xb8rste norske anlegget for forbrenning av organisk farlig avfall er Norcems sementfabrikk i Brevik. Produksjon av sement krever store energimengder, fordi r\xc3\xa5materialene skal varmes opp til ca. 1500 \xc2\xbaC. Det er Norcems datterselskap Renor som mottar organisk farlig avfall og behandler dette slik at det kan brukes som brensel i sementovnen. Brensel basert p\xc3\xa5 organisk farlig avfall erstatter bruk av kull. Den h\xc3\xb8ye varmen s\xc3\xb8rger for at farlige stoffer blir destruert. _NEWLINE_Et firma i Bergen, Indus Kjemisk Tekniske Fabrikker, gjenvinner l\xc3\xb8semidler ved hjelp av destillasjon. Det har blitt gjort flere fors\xc3\xb8k p\xc3\xa5 \xc3\xa5 regenerere spillolje, men disse har som regel strandet p\xc3\xa5 grunn av sviktende \xc3\xb8konomi.'